สอบถามหน่อยค่ะ จะเลิกฉีดยาคุมแล้วเปลี่ยนมากินแทนแต่นัดฉีดยาคุมครั้งล่าสุดเลยมาเกือบ2เดือนแร้ว สามารถเริ่มกินยาเม็ดแรกได้เลยหรือเปล่าคะ
สวัสดีค่ะ หากเลยกำหนดฉีดยาคุมกำเนิดมา 2 เดือนแล้ว และได้มีเพศสัมพันธ์ไปแล้ว ก็จะมีโอกาสตั้งครรภ์ได้ ดังนั้น ก็ต้องตรวจหาการตั้งครรภ์ดูก่อน โดยตรวจหลังจากที่มีเพศสัมพันธ์ครั้งสุดท้ายไปแล้วไม่น้อยกว่า 2 สัปดาห์ หากตรวจไม่พบ ก็สามารถเริ่มทานยาคุมกำเนิดได้ เพียงแต่ในช่วง 7 วันแรกที่เริ่มทานยา ควรงดการมีเพศสัมพันธ์ไปก่อน เพื่อรอให้ยาคุมได้เริ่มออกฤทธิ์ก่อนค่ะแต่หากหลังจากที่ถึงกำหนดฉีดยาคุม ยังไม่ได้มีเพศสัมพันธ์เลยมาตลอด 2 เดือน ก็สามารถที่จะเริ่มทานยาคุมกำเนิดได้เลยค่ะ